PASIENTPROBLEM 9: Pasienten har fått antidepressiva uten at legen har informert han om det eller diskutert det med han.

Generelt om etikk
Etikk er et begrep som blir mye brukt innen sykepleie. Etikk er på en måte teori om moral. Moral er det vi anser som ”riktig eller galt” i samfunnet. En sykepleier må kunne etiske teorier. En må også være bevisst på at de etiske ”reglene” varierer med hensyn til alder, kjønn, religion og kultur. 
Det finnes yrkesetiske retningslinjer for sykepleiere som er utarbeidet og godkjent av ICN(international council for nurses) Det er åtte retningslinjer som omfatter:

1.Sykepleiens grunnlag

2.Sykepleieren og pasienten

3.Sykepleieren og pårørende

4.Sykepleieren og sykepleiepraksis

5.Sykepleieren og profesjonen
6.Sykepleieren og medarbeidere

7.Sykepleieren og arbeidsstedet

8.Sykepleieren og samfunnet

I nr 2 som omhandler Sykepleieren og pasienten heter det følgende:
”Sykepleieren ivaretar den enkelte pasients integritet, herunder retten til en helhetlig omsorg, retten til å være medbesluttende og retten til ikke å bli krenket.”

I dette ligger det at sykepleieren skal behandle den enkelte pasient med respekt, forståelse og evnen til å se hele mennesket. Sykepleieren skal sørge for helhetlig omsorg som betyr at det ikke bare er sykdommen som skal taes hensyn til. En skal også ivareta det enkelte menneskes ”usynlige” behov, som psykoemosjonelle og åndelige behov. Det er viktig å ha respekt for pasienten. En skal hele tiden lytte til pasientens behov og ønsker. Samtidig er det viktig å informere og veilede pasienten så han kan få følelsen av å være i trygge hender. Det at pasienten har medbestemmelsesrett betyr at pasienten skal få opplyst hva slags behandling han kan få og virkningen av denne. Pasienten er i sin fulle rett til å  godta eller nekte behandlingen. Selvsagt er dette umulig å overholde i akutte situasjoner. Da er det det å redde liv som gjelder.
Relatert til pasient
Legen har forordnet antidepressiva til pasienten fordi han virker deprimert. Dette har ikke blitt diskutert med pasienten og han har heller ikke fått opplyst at han får en ny medisin. Ut fra det vi vet om pasienten kan vi anta at han er klar og orientert, men har problemer med å uttrykke seg verbalt. Selv om pasienten ikke er i stand til å uttrykke seg med ord, er det fullt mulig at han har evne til å tenke og forstå sin situasjon. Det å gi pasienten nye medikament uten å informere han kan sees på som et slags overgrep. Pasienten blir umyndiggjort. For at pasienter skal bli fratatt muligheten til medbestemmelse må de være ute av stand til å uttrykke ønsker, ikke ha evne til å se konsekvenser og uten evne til å bearbeide informasjon. Dette kan for eksempel være pasienter som er sterkt demente eller pasienter i koma. Da må en konferere med pårørende. Pasienten i caset har problemer med å uttrykke seg verbalt etter en apolexia cerebri. Dette betyr imidlertid ikke at han er uten forståelse. Legen har ikke informert pasienten om at han vil gi pasienten antidepressiva. Hvorfor ikke ? Kanskje fordi dette kan være tidkrevende og virker som en ”umulig” oppgave. Allikevel har man en plikt å verne om pasientens autonomi(selvstyring). Dette er et etisk prinsipp i norsk helsevesen. Når informasjonen mangler har ikke pasienten mulighet til å ta et valg. Han mister en rettighet. Men hvordan vet man om pasienten forstår det man forteller ?

Ved å bruke god tid, og kanskje hjelpemidler som penn og papir/ datamaskin.  Det kan også være greit å kontakte pårørende for hjelp. De kjenner vedkommende bedre enn personalet.       ( Før en starter med antidepressive medikament bør man også å prøve å finne ut hvorfor pasienten er deprimert. Løsningen trenger ikke alltid å være medikamenter.)
Mål
-At pasienten er informert om hvilke medisiner han får og virkningene av disse
-At pasientens medbestemmelsesrett er ivaretatt 

Tiltak

-Finne ut hvilken måte pasienten best kan kommunisere på
-Samtale med pasienten for å informere om legens vurdering og beslutning
-Informere om medikamentets virkninger og bivirkninger

-Spørre pasienten om han ønsker å starte med medikamentet

Evaluering

Etter en del samtaler med pasienten kan man vurdere om man har nådd sine mål. Føler man at man kommuniserer på en grei måte ? Får pasienten den informasjonen han har rett på ? Man må også vurdere om pasienten forstår informasjonen. Målet er at han skal vite om hvorfor man vurderer å sette han på antidepressiva, vite hvordan medisinen virker og at han selv må bestemme om han ønsker behandlingen eller ikke. Har man ikke oppnådd dette må man se på målene og tiltakene. Kanskje var målene for høye. Kanskje pasienten ikke er i stand til å bruke sin medbestemmelses-rett. Da må man vurdere situasjonen på nytt.
